**DECIZIE DE FINANȚARE**

**-CONDITII GENERALE –**

**PROGRAMUL OPERAȚIONAL AJUTORAREA PERSOANELOR DEZAVANTAJATE 2014-2020**

**NR: \_\_\_\_\_\_\_\_\_\_**

**BENEFICIAR:**

**TITLUL PROIECTULUI**

Cod SMIS 2014+/Cod proiect

# DECIZIE DE FINANȚARE

**Ministerul ………………., în calitate de Autoritatea de Management pentru Programul Operațional Ajutorarea Persoanelor Dezavantajate 2014-2020, cu sediul în str. ………….., nr. …….., localitatea București, sector ………….., România, cod poștal ………..., telefon: ……………., fax: ……….., poștă electronică: ……, cod fiscal ………………., reprezentat prin (persoana fizică, nume, prenume., (funcția deținută …………….)**

**emite decizia pentru acordarea finanțării nerambursabile beneficiarului:[Persoana juridică] …….........................., înființată la data de ……….. cod de identificare fiscală .................., înregistrată la …………………. sub nr. ....../….../…......., cu sediul în localitatea ...................., str. ..................... nr. ........., sector/județul …......., România, telefon ............, fax …………...., poștă electronică ................., reprezentată legal prin …………… (funcția deținută ……….), în calitate de beneficiar al finanțării, pe de altă parte,**

## 2. Precizări prealabile

1. În prezenta Decizie de Finanțare, cu excepția situațiilor când contextul cere altfel sau a unei prevederi contrare:
2. cuvintele care indică singularul includ şi pluralul, iar cuvintele care indică pluralul includ şi singularul;
3. cuvintele care indică un gen includ toate genurile;
4. termenul „zi” reprezintă zi calendaristică, dacă nu se specifică altfel;
5. Trimiterile la actele normative includ și modificările și completările ulterioare ale acestora, precum și orice alte acte normative subsecvente.
6. În cazul în care oricare dintre prevederile prezentei Decizii de Finanțare este sau devine nulă, invalidă sau neexecutabilă conform legii, legalitatea, valabilitatea și posibilitatea de executare a celorlalte prevederi din prezentei Decizii de Finanțare vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii Deciziei de Finanțare.
7. În înțelesul prezentei Decizii de Finanțare, atunci când există şi parteneri, drepturile şi obligațiile beneficiarilor revin şi partenerilor;

## CONDIȚII GENERALE

## Articolul 1 - Obiectul Deciziei de Finanțare

* 1. Obiectul acestei Decizii de Finanțare îl reprezintă acordarea finanțării nerambursabile de către (AM)……………………………..……………………………………, pentru implementarea Proiectului nr. <cod SMIS2014+> (dacă acesta nu există, cod proiect) …………………….… intitulat: ………….…………………………………………………………………………………………., denumit în continuare Proiect, pe durata stabilită şi în conformitate cu obligațiile asumate prin prezentei Decizii de Finanțare inclusiv Anexele care fac parte integrantă din aceasta.
  2. Beneficiarul se angajează să implementeze Proiectul, în conformitate cu prevederile cuprinse în prezenta decizie și legislația europeană şi națională aplicabile acesteia.
  3. AM se angajează să plătească finanțarea nerambursabilă, la termenele și în condițiile prevăzute în prezenta decizie și în conformitate cu legislația europeană și națională aplicabile acesteia.

## Articolul 2 - Durata Deciziei de Finanțare şi perioada de implementare a proiectului

1. Decizia de Finanțare produce efecte de la data semnării ei.
2. Perioada de implementare a Proiectului este de [*durata*] luni, respectiv de la data [*zz/ll/aaaa*] și până la [*zz/ll/aaaa*].
3. Perioada de implementare a proiectului poate fi prelungită prin acordul părților, în conformitate cu prevederile art. 9 - Modificări și completări și/sau Anexa 1 – Condiții Specifice.
4. Decizia de Finanțare își încetează valabilitatea la data închiderii Programului Operațional Ajutorarea Persoanelor Dezavantajate 2014-2020.

## Articolul 3 – Valoarea deciziei

1. Valoarea totală a Deciziei de Finanțare este de ………………......................lei (*valoarea în litere*), după cum urmează:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Valoarea totală | Valoarea totală eligibilă | Valoarea eligibilă nerambursabilă (fonduri UE) | | Valoarea eligibilă nerambursabilă din bugetul național | | Valoarea cofinanțării eligibile a Beneficiarului | | Valoarea ne-eligibilă |
| (lei) | (lei) | (lei) | (%) | (lei) | (%) | (lei) | (%) | (lei) |
| 1 =  2 + 9 | 2 =  3 + 5+7 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |

(2) În cazul în care valoarea totală eligibilă autorizată este mai mică decât valoarea prevăzută în coloana 2 din tabelul de mai sus, finanțarea nerambursabilă se va reduce corespunzător.

## Articolul 4 – Eligibilitatea cheltuielilor

1. Cheltuielile sunt considerate eligibile dacă sunt în conformitate cu:
2. Legislația națională și europeană aplicabilă
3. Ghidul Solicitantului
4. Prezenta Decizie de Finanțare.
5. Cheltuielile aferente prezentului Proiect sunt eligibile cu condiția ca acestea să fie cuprinse în Cererea de Finanțare.

## Articolul 5 – Rambursarea / plata cheltuielilor

1. Rambursarea sau plata se va realiza de către AM în conformitate cu Secțiunea ”Condiții de rambursare şi plata cheltuielilor” din Anexa 1 – Condiții Specifice, pe baza cererilor Beneficiarului înaintate la AM.
2. AM va autoriza cheltuielile eligibile cuprinse în Cererea de Rambursare în conformitate cu prevederile Ordonanței de urgență a Guvernului nr. 40/2015 privind gestionarea financiara a fondurilor europene pentru perioada de programare 2014-2020, cu modificările și completările ulterioare.
3. După autorizarea cheltuielilor, AM va efectua plata în termen de 3 zile lucrătoare de la momentul în care AM dispune de resurse în conturile sale, și va informa Beneficiarul cu privire la plata aferentă cheltuielilor autorizate din Cererea de Rambursare/.
4. AM va efectua transferul fondurilor în limita disponibilităților, iar în cazul insuficienței fondurilor, procesul de plată se va suspenda până când conturile AM sunt alimentate cu sumele aferente fondurilor necesare. În cazul suspendării procesului de plată, beneficiarul poate să solicite suspendarea sau prelungirea implementării proiectului, pentru aceeași perioadă, fără a se depăși perioada de finalizare a programului operațional.

## Articolul 6 – Drepturile și obligațiile Beneficiarului

1. Beneficiarul are obligația și responsabilitatea să asigure managementul şi implementarea Proiectului în concordanță cu prevederile acestei Decizii, ale legislației europene şi naționale aplicabile.
2. Beneficiarul are obligația de a începe executarea Deciziei în cel mult 6 luni de la intrarea în vigoare a acesteia și de a realiza toate activitățile prevăzute în Anexa 2 - Cererea de Finanțare, fără a depăși perioada de implementare.
3. Beneficiarul poate solicita în scris punctul de vedere al AM, cu privire la aspectele survenite de natură să afecteze buna implementare a proiectului.
4. Beneficiarul va deschide contul/conturile de proiect în sistemul Trezoreriei Statului, în cazul în care fac parte din categoria instituțiilor publice, indiferent de sistemul de finanțare şi de subordonare.
5. Beneficiarul are obligația de a pune la dispoziția AM, sau oricărui alt organism abilitat de lege, documentele și/sau informațiile necesare pentru verificarea modului de utilizare a finanțării nerambursabile, la cerere și în termen de maximum 5 zile lucrătoare, și să asigure condițiile pentru efectuarea verificărilor la fața locului.
6. În vederea efectuării verificărilor prevăzute la alin. (5), Beneficiarul se angajează să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, atât pe suport hârtie, cât și în format electronic. Documentele trebuie sa fie ușor accesibile și arhivate astfel încât, să permită verificarea lor. Beneficiarul este obligat să informeze organismele și autoritățile menționate la alin.(5) cu privire la locul arhivării documentelor, în termen de 3 zile de la transmiterea solicitării de către AM/organism abilitat și de a asigura accesul neîngrădit al acestora la documentație în locul respectiv.
7. Beneficiarul are obligația îndosarierii și păstrării tuturor documentelor proiectului în original, inclusiv documentele contabile, privind activitățile şi cheltuielile eligibile în vederea asigurării unei piste de audit adecvate, în conformitate cu legislația europeană și națională. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima.
8. În cazul nerespectării prevederilor alin. (5) și (7), Beneficiarul este obligat să restituie sumele aferente documentelor lipsă, rambursate în cadrul Proiectului, reprezentând asistența financiară nerambursabilă, iar în cazul nerespectării prevederilor alin. (6) Beneficiarul este obligat să restituie întreaga sumă rambursată în cadrul proiectului, inclusiv dobânzile/penalizările aferente.
9. Beneficiarul este obligat să adauge toate documentele și să completeze datele pentru care este răspunzător, actualizându-le corespunzător ori de câte ori este cazul, în MySMIS 2014.
10. Beneficiarul este obligat, după caz, să plătească sumele necesare asigurării cofinanțării eligibile şi a finanțării cheltuielilor neeligibile în vederea implementării Proiectului, ce îi revin conform articolului 3.
11. Beneficiarul trebuie să țină o evidență contabilă analitică a proiectului, utilizând conturi analitice distincte pentru reflectarea tuturor operațiunilor referitoare la implementarea Proiectului, în conformitate cu dispozițiile legale.
12. În situația în care implementarea Proiectului presupune achiziționarea de produse ori servicii, Beneficiarul are obligația de a respecta prevederile legislației naționale în vigoare în domeniul achizițiilor publice sau ale dispozițiilor legale privind achizițiile efectuate de beneficiarii privați, în cazul în care Beneficiarul nu reprezintă autoritate contractantă, în sensul legislației naționale privind atribuirea contractelor de achiziții publice.
13. Beneficiarul are obligația întocmirii Rapoartelor de Progres şi a Cererilor de Rambursare şi de a pune la dispoziția AM documentele justificative ce însoțesc Cererea de Rambursare, spre a fi verificate de către AM în vederea efectuării rambursării/plății.
14. Beneficiarul este obligat să respecte prevederile cuprinse în Anexa 2 - Cererea de Finanțare, referitoare la asigurarea conformității cu politicile Uniunii Europene şi naționale, privind achizițiile publice, ajutorul de stat, egalitatea de șanse, dezvoltarea durabilă, informarea şi publicitatea.
15. Beneficiarul este obligat să includă în bugetul propriu sumele necesare finanțării Proiectului, inclusiv asigurarea cofinanțării şi a finanțării cheltuielilor neeligibile în vederea implementării Proiectului.
16. Beneficiarul își asumă obligația de a furniza AM, Comisiei Europene şi/sau agenților lor autorizați orice informație solicitată, în termenul indicat, în vederea realizării evaluării Programului Operațional Ajutorarea Persoanelor Dezavantajate 2014-2020 şi/sau a Proiectului implementat.
17. Beneficiarul are obligația să asigure resursele necesare desfășurării activităților proiectului, conform Cererii de Finanțare, în termenele stabilite prin prezenta Decizie de Finanțare.
18. Beneficiarul este obligat să realizeze măsurile de informare şi comunicare în conformitate cu obligațiile asumate prin Anexa 2 – Cererea de Finanțare, cu respectarea prevederilor din Anexa 3 – Măsuri de informare şi comunicare.
19. Beneficiarul are obligația de a restitui AM, orice sumă ce constituie plată nedatorată/sume necuvenite plătite în cadrul prezenta Decizie de finanțare, în termen de 5 zile lucrătoare de la data primirii notificării.
20. Beneficiarul este obligat să informeze AM despre orice situație care poate determina încetarea sau întârzierea executării Deciziei de Finanțare, în termen de maximum 5 zile lucrătoare de la data luării la cunoștință despre o astfel de situație, urmând ca AM să decidă cu privire la măsurile corespunzătoare, conform Anexei 1 - Condiții Specifice.
21. Beneficiarul are obligația de a informa AM în termen de maximum 3 zile lucrătoare cu privire la următoarele aspecte, care nu vor face obiectul aprobării AM:
    1. schimbarea denumirii, schimbarea adresei sediului beneficiarului;
    2. schimbarea contului special deschis pentru Proiect;
    3. înlocuirea reprezentantului legal;
22. Beneficiarul își asumă integral răspunderea pentru prejudiciile cauzate terților din culpa sa, pe durata Deciziei. AM va fi degrevată de orice responsabilitate pentru prejudiciile cauzate terților de către Beneficiar, ca urmare a executării prezentei Decizii de Finanțare, cu excepția celor care pot fi direct imputabile acestora.
23. În cazul în care se realizează verificări la fața locului, Beneficiarul este obligat să participe și să invite persoanele care sunt implicate în implementarea proiectului și care pot furniza informațiile și documentele necesare verificărilor, conform solicitărilor AM.
24. Beneficiarul își exprimă acordul cu privire la prelucrarea, stocarea şi arhivarea datelor obținute pe parcursul desfășurării Deciziei de Finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor din Decizie şi a legislației naționale şi europene.
25. În cazul unei defecțiuni a sistemului MySMIS 2014 sau a forței majore, Beneficiarul poate prezenta informațiile solicitate pe suport hârtie. De îndată ce imposibilitatea folosirii sistemului sau forța majoră încetează, Beneficiarul va adăuga toate documentele respective în MySMIS 2014.

## Articolul 7 – Drepturile și obligațiile AM

1. AM are obligaţia de a informa Beneficiarul, în timp util, cu privire la orice decizie luată care poate afecta implementarea Proiectului.
2. AM are obligaţia de a informa Beneficiarul cu privire la rapoartele, concluziile şi recomandările care au impact asupra Proiectului acestuia, formulate de către Comisia Europeană şi orice altă autoritate competentă.
3. AM are obligația de a răspunde în scris conform competențelor stabilite, în termen de 15 zile lucrătoare, oricărei solicitări a beneficiarului privind informațiile sau clarificările pe care acesta le consideră necesare pentru implementarea Proiectului.
4. AM are obligația de a procesa cererile de rambursare în conformitate cu Secțiunile aferente din Anexa 1 – Condiții Specifice.

1. AM are obligația de a efectua rambursarea sau plata cheltuielilor cu respectarea prevederilor articolului 5.
2. AM are dreptul de a monitoriza din punct de vedere tehnic şi financiar implementarea proiectului în vederea asigurării îndeplinirii obiectivelor proiectului și prevenirii neregulilor.
3. AM are dreptul de a verifica legalitatea si realitatea tuturor activităților aferente implementării proiectului care face obiectul prezentei Decizii de Finanţare.
4. În situația în care, în urma constatării unor indicii de fraudă sau tentativă la fraudă, organul de urmărire penală transmite cazul spre soluționare instanțelor de judecată, devenind incidente prevederile art. 8 din Ordonanța de Urgență a Guvernului nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare.
5. AM are obligaţia de a efectua verificarea la fața locului a activităților aferente implementării Proiectului, în conformitate cu prevederile Deciziei, asigurând cel puțin o vizită de verificare pe durata de implementare a Proiectului.
6. AM va informa despre data închiderii oficiale/parțiale a Programului Operațional Ajutorarea Persoanelor Dezavantajate 2014-2020 prin intermediul mijloacelor publice de informare.

## Articolul 8 - Contractarea și cesiunea

1. În cazul externalizării/contractării unor activităţi din cadrul Proiectului, responsabilitatea pentru implementarea acelor activități revine Beneficiarului, în conformitate cu dispozițiile legale.
2. Prezenta Decizie, precum şi toate drepturile şi obligaţiile decurgând din implementarea acesteia nu pot face obiectul cesiunii totale sau parțiale, novației, subrogației sau a oricărui alt mecanism de transmisiune şi/sau transformare a obligațiilor şi drepturilor.

## Articolul 9 – Modificări și completări

1. Părţile au dreptul, pe durata îndeplinirii prezentei Decizii de Finanțare, de a conveni modificarea clauzelor şi/sau Anexelor acesteia, prin act adițional, încheiat în aceleași condiții ca şi Decizia de Finanțare, cu excepțiile menționate la alin. (7) al prezentului articol.
2. În cazul în care propunerea de modificare a Deciziei vine din partea Beneficiarului, acesta are obligaţia de a o transmite AM cu cel puțin 20 de zile lucrătoare înainte de termenul la care este intenționată a intra în vigoare, cu excepția circumstanțelor acceptate de AM. Beneficiarul va transmite, de asemenea, odată cu solicitarea de modificare, toate documentele justificative necesare.
3. AM răspunde solicitării de modificare a Deciziei prin act adițional, în termen de 20 de zile lucrătoare de la înregistrarea solicitării.
4. În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a Proiectului va fi redusă proporțional, cu excepția cazurilor temeinic justificate.
5. Actul adițional intră în vigoare la data semnării de către ultima parte, cu excepția cazurilor în care prin actul adițional se confirmă modificări intervenite în legislația naţională şi/sau europeana relevantă, cu impact asupra executării prezentei Decizii, situații în care modificarea respectivă intră în vigoare de la data menționată în actul normativ corespunzător.
6. Actul adițional nu poate avea caracter retroactiv și nu poate avea scopul sau efectul de a produce schimbări în Decizie, care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al solicitanților, în cadrul cererilor de propuneri de tip competitiv.
7. Prin excepție de la prevederile alin. (1), Deciziei de Finanțare poate fi modificat prin notificarea adresată AM în următoarele situații:
8. modificări intervenite în bugetul estimat al proiectului, în limita a 10% între capitole bugetare stabilită de AM, cu condiția încadrării în limitele maxime prevăzute în Ghidul Solicitantului, după caz, prin respectarea tratamentului egal, la nivelul Programului Operațional având în vedere că acele capitole bugetare implicate în modificare trebuie să respecte limitele mai sus menționate, cu justificarea motivelor care au condus la aceasta;
9. modificări intervenite în bugetul estimat al proiectului, în cadrul aceluiași capitol bugetar, între tipurile de cheltuieli;
10. înlocuirea sau introducerea de membri noi în echipa de implementare a Proiectului acolo unde este cazul;
11. modificarea graficului de activităţi fără să depășească perioada de implementare a Proiectului;
12. modificarea Graficului de depunere a cererilor de rambursare a cheltuielilor;
13. alte situații prevăzute în Anexa 1 - Condiții Specifice din prezenta Decizie.
14. Notificarea va produce efecte juridice din a 11-a zi de la data înregistrării la AM, dacă nu se solicită clarificări Beneficiarului, sau dacă propunerea de modificare a Deciziei nu este respinsă de AM.
15. Decizia poate fi suspendată de către părți, prin comunicarea unei notificări în termen de 5 zile de la intervenirea situației, după cum urmează:
16. De către AM, la solicitarea Beneficiarului, în cazul insuficienței fondurilor;
17. De către AM în cazul incidenței articolului 8 din Ordonanța de Urgență a Guvernului nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
18. De către AM/Beneficiar în caz de forță majoră.

## Articolul 10 – Conflictul de interese

1. Părțile se obligă să ia toate măsurile pentru respectarea regulilor pentru evitarea conflictului de interese, conform capitolului 2, secțiunea 2, din Ordonanța de Urgență a Guvernului nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare.
2. Părțile din categoria subiecților de drept public au obligația de a urmări respectarea prevederilor Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice şi în mediul de afaceri, prevenirea şi sancționarea corupției, în materia conflictului de interese.
3. Beneficiarii care au calitatea de autoritate contractantă au obligația de a respecta aplicarea prevederilor referitoare la conflictul de interese prevăzute de legislația în materia achizițiilor publice.

## Articolul 11 – Nereguli

1. Părțile se obligă să ia toate măsurile pentru prevenirea, constatarea și sancționarea neregulilor în conformitate cu Ordonanța de Urgență a Guvernului nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare.
2. Dacă în procesul de verificare a cererilor de rambursare, AM identifică abateri de la aplicarea prevederilor legislației naţionale şi europene (în domeniul achiziţiilor publice aferente contractelor de lucrări/servicii/furnizare), înainte de efectuarea plății, AM aplică reduceri procentuale din sumele solicitate la plată de către Beneficiar, în condițiile legii care reglementează sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.

## Articolul 12 – Monitorizarea

Monitorizarea Deciziei de Finanțare este realizată de către AM în conformitate cu prevederile Anexei 4 - Monitorizarea și raportarea.

## Articolul 13 – Forța majoră

1. Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Deciziei, care împiedică executarea în tot sau în parte a Deciziei și care exonerează de răspundere partea care o invocă.
2. Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo.
3. Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.
4. Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.
5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.
6. Executarea Deciziei va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.
7. În cazul în care forța majoră și/sau efectele acesteia obligă la suspendarea executării prezentei Decizii pe o perioadă mai mare de 3 luni, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a Deciziei de Finanțare.

## Articolul 14 – Încetarea Deciziei de Finanțare și recuperarea sumelor plătite

1. Oricare dintre părți poate decide rezilierea prezentei Decizii, fără îndeplinirea altor formalități, în cazul neîndeplinirii culpabile de către cealaltă parte a obligațiilor prezentei Decizii.
2. AM poate decide rezilierea prezentei Decizii fără îndeplinirea altor formalități, cu recuperarea integrală a sumelor plătite, în următoarele cazuri:
3. În situația în care Beneficiarul nu a început executarea Deciziei într-un termen de 6 luni de la data intrării în vigoare a Deciziei de Finanțare în cazul în care AM și-a respectat obligațiile legale/contractuale;
4. În situația în care, ulterior încheierii prezentei Decizii, se constată că Beneficiarul/Proiectul nu au îndeplinit condițiile de eligibilitate la data depunerii cererii de finanțare;
5. Dacă Beneficiarul încalcă prevederile art. 8 alin. (2);
6. Dacă se constată faptul că Proiectul face obiectul unei alte finanțări din fonduri publice naţionale sau europene sau faptul că a mai beneficiat de finanțare din alte programe naţionale sau europene, pentru aceleași costuri în ultimii 3/5 ani, după caz.
7. Prezenta decizie poate înceta prin acordul părților cu recuperarea proporțională a finanțării acordate, dacă este cazul.

## Articolul 15 – Soluționarea litigiilor

1. Autoritatea de Management și beneficiarul vor depune toate eforturile pentru a rezolva pe cale amiabilă orice neînțelegere sau dispută care poate apărea între ele în cadrul sau în legătură cu îndeplinirea Deciziei de Finanțare.
2. În cazul în care nu se soluționează amiabil divergențele din prezenta decizie, litigiul va fi soluționat de către instanțele românești competente.

**Articolul 16 – Transparență**

1. Decizia de finanțare, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr 544 din 2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezenta Decizie.
2. Următoarele elemente, așa cum rezultă acestea din Decizia de Finanțare și anexele acesteia, inclusiv, dacă este cazul, din actele adiționale prin care se aduc modificări Deciziei sau anexelor sale, nu pot avea caracter confidențial:
3. denumirea proiectului, denumirea completă a beneficiarului, data de începere și cea de finalizare ale proiectului, datele de contact – minimum o adresă de e-mail și număr de telefon – funcționale pentru echipa proiectului; locul de implementare a proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
4. valoarea totală a finanțării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale proiectului, precum și valoarea plăților efectuate;
5. dimensiunea și caracteristicile grupului țintă și, după caz, ale beneficiarilor finali ai proiectului;
6. informații privind resursele umane din cadrul proiectului: nume, denumirea postului, timpul de lucru;
7. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
8. denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul Deciziei, valoarea acesteia și plățile efectuate;
9. elemente de sustenabilitate a rezultatelor proiectului – informații conform Deciziei de Finanțare, respectiv conform condițiilor prevăzute în Regulamentul UE nr. 223/2014.

**Articolul 17 – Confidențialitate**

1. Părțile convin prin prezenta Decizie asupra existenței și duratei caracterului confidențial al documentelor, secțiunilor, respectiv informațiilor din proiect menționate în anexe, având în vedere că publicarea acestora aduce atingere principiului concurenței loiale, respectiv proprietății intelectuale ori altor dispoziții legale aplicabile, conform justificării incluse în anexe.
2. AM/beneficiarul este exonerat de răspunderea pentru dezvăluirea de documente sau informații stabilite de părți ca fiind confidențiale dacă:
3. Informația a fost dezvăluită după ce a fost obținut acordul scris al celeilalte părți contractante pentru asemenea dezvăluire, sau
4. Partea a fost obligată în mod legal să dezvăluie informația.

**Articolul 18 – Protecția datelor cu caracter personal**

1. Prezentul contract reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul nr. (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.
2. Datele cu caracter personal ale grupului țintă și, după caz, ale beneficiarilor finali ai proiectului nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

**Articolul 19 – Publicarea datelor**

Beneficiarul este de acord ca documentele și informațiile menționate la art. 16 alin. (2) să fie publicate de către AM, cu respectarea art. 18 alin. (2).

## 

## Articolul 20 – Corespondența

1. Întreaga corespondență legată de prezenta Decizie de Finanțare se va face exclusiv prin MySMIS 2014, cu excepția situației prevăzute de art.6, alin. (25) din prezenta Decizie, caz în care corespondența se trimite la următoarele adrese:

Pentru Beneficiar:……………….

Pentru AM:……………………

1. AM poate comunica precizări referitoare la modele și formate de formulare pentru aplicarea prevederilor prezenta Decizie de Finanţare.

## Articolul 21 - Legea aplicabilă şi limba utilizată

1. Legea care guvernează această Decizie de Finanțare şi în conformitate cu care este interpretat este legea română.
2. Limba acestei Decizii de Finanțare este limba română.

## Articolul 22 - Anexele Deciziei de Finanțare

1. Următoarele documente sunt anexe la prezenta Decizie și constituie parte integrantă a prezenta Decizie de Finanțare, având aceeași forță juridică:

Anexa 1 - Condiții Specifice, din care fac parte:

* + 1. Graficul de depunere a cererilor de rambursare a cheltuielilor
    2. Condiții de rambursare și plată a cheltuielilor
    3. Condiții aferente Programului Operațional

Anexa 2 - Cererea de Finanțare, din care fac parte:

* + 1. Bugetul Proiectului
    2. Calendarul estimativ al achizițiilor
    3. Indicatori
    4. Graficul de activități
    5. Echipa de management și experți pe termen lung

Anexa 3 - Măsuri de informare și publicitate

Anexa 4 - Monitorizarea și raportarea

1. În cadrul prezentei Decizii, prevalează Condițiile Specifice față de cele Generale, precum și asupra celorlalte anexe.

## 

## Articolul 23 – Dispoziții finale

Prezenta Decizie de Finanțare a fost încheiată în MySMIS 2014 și este semnată electronic

|  |  |
| --- | --- |
| **Pentru Autoritatea de Management**  **Nume: ..............**  **Funcţie: …………….**  **Semnătura(electronică):**  **Data:** | **Pentru Beneficiar**  **Nume: ..................**  **Funcţie: ................**  **Semnătura(electronică):**  **Data:** |
|  |  |